PATVIRTINTA

Vilniaus rajono savivaldybės tarybos

2016 m. balandžio 29 d.

sprendimu Nr. T3 – 125

2 priedas

**VILNIAUS R. BEZDONIŲ JULIJAUS SLOVACKIO GIMNAZIJOS**

**DIREKTORĖS VESLAVOS VOINIČ**

**2015 METŲ VEIKLOS ATASKAITA**

2016-04-21

Bezdonys

1. GIMNAZIJOS PRISTATYMAS:

Vilniaus r. Bezdonių Julijaus Slovackio gimnazija yra savivaldybės biudžetinė įstaiga, vykdanti formaliojo pradinio, pagrindinio, akredituota vidurinio ugdymo ir neformaliojo švietimo programas. Ugdymas organizuojamas lenkų kalba. Informacija apie gimnazijos veiklą skelbiama internetinėje svetainėje <http://www.slovackio.vilniausr.lm.lt>.

Gimnazijos direktorė Veslava Voinič, vadybinis stažas – 18 metų, II vadybinė kategorija.

Gimnazijoje 2015 m. pabaigoje buvo sukomplektuota 12 klasių komplektų, mokėsi 132 mokiniai. Mokinių skaičius palyginus su 2014 m. padidėjo 2,3 proc.2015 metais mokykloje mokėsi 3 vaikai be tėvų globos, 50 vaikų iš socialiai remtinų šeimų,23 vaikai, augantys nepilnose šeimose.

Gimnazija turi savo vėliavą, himną, emblemą, ženkliuką, uniformą. Siekdama racionalaus ir produktyvaus bendravimo su mokinių tėvais, buvo organizuojami tėvų susirinkimai, susitikimai, renginiai, atvirų durų dienos. Pagalbos mokiniui specialistai nuolat konsultavo mokinius, mokytojus, klasių auklėtojus bei mokinių tėvus.

**Švietimo pagalbos teikimas mokiniams, turintiems specialiųjų ugdymosi poreikių:**

2015 m. mokėsi 6 specialiųjų ugdymosi poreikių turintys mokiniai, t. y. 4,5 procentų.

2014 m. mokėsi 6 specialiųjų ugdymosi poreikių turintys mokiniai, t. y. 4,7 procentų.

Gimnazijoje puoselėjamos tradicijos (Rugsėjo 1-osios šventė, Mokytojo diena, Motinos diena, Kalėdiniai susitikimai, Senelių šventė, Šimtadienis, Užgavėnės ir kt.). Mokinių asmeninėms, socialinėms, edukacinėms kompetencijoms ugdyti organizuojamas neformalusis švietimas: choras „Nata“ savo veikla garsino mokyklą per tėvų susirinkimus, Bezdonių miestelio, rajono renginius; dramos būrelis „Nykštukas“ savo vaidinimus irgi pristatė per mokyklos bei Bezdonių miestelio renginius, dalyvavo Respublikiniame teatrų festivalyje; veikia šiuolaikinių šokių studija, futbolo bei teniso būreliai. Užsiėmimus po pamokų organizavo gimnazijos mokytojai. Neformaliojo švietimo veiklai buvo skirta 19 valandų. 10 proc. mokinių lankė už gimnazijos ribų menų, sporto mokyklas.

1. GIMNAZIJOS ORGANIZACINĖ STRUKTŪRA IR VALDYMAS

Gimnazijai vadovauja direktorius. Veiklą koordinuoja direktoriaus pavaduotojas ugdymui ir direktoriaus pavaduotojas ūkio reikalams. Gimnazija savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, Vilniaus rajono savivaldybės tarybos sprendimais, Vilniaus rajono savivaldybės administracijos direktoriaus įsakymais ir kitais teisės aktais, gimnazijos nuostatais.

**Gimnazjos savivaldos, darbo grupės:** Gimnazijos taryba, Mokytojų taryba, Metodinė taryba, Kalbų ir socialinių mokslų metodinė grupė, Tiksliųjų ir gamtos mokslų metodinė grupė, Meninio, dorinio ugdymo bei kūno kultūros metodinė grupė, 5 – 8, I-IVG klasių auklėtojų metodinė grupė, Pradinio ugdymo metodinė grupė, Mokinių taryba, Tėvų komitetas, Vaiko gerovės komisija, Profesinio orientavimo darbo grupė, Vidurinio ugdymo įgyvendinimo darbo grupė, Gimnazijos veiklos kokybės įsivertinimo darbo grupė, Gimnazijos strateginio plano vykdymo įgyvendinimo darbo grupė, Viešųjų pirkimų komisija, Inventorizacijos komisija, Mokytojų ir pagalbos mokiniui specialistų atestacijos komisija, Nemokamo mokinių maitinimo organizavimo komisija, Internetinės svetainės kūrimo darbo grupė, Ekstremalių situacijų valdymo darbo grupė.

**Bendras darbuotojų skaičius** – 44.

**Pedagoginių darbuotojų skaičius** – 29**,** iš jų:

* mokytojų dirbančių pagrindinėse pareigose – 23;
* atestuotų pedagogų skaičius – 27;
* turinčių metodininko kvalifikacinę kategoriją – 4;
* turinčių vyresn. mokytojo kvalifikacinę kategoriją – 16;
* turinčių mokytojo kvalifikacinę kategoriją – 2;
* neatestuotų mokytojų skaičius -2.

**Pagalbos mokiniui specialistai – 5:** socialinis pedagogas, mokytojo padėjėjas, psichologas, logopedas, sveikatos priežiūros darbuotojas.

Bibliotekos – skaityklos dirbą organizuoja bibliotekininkas. Organizuojamas mokinių užimtumas po pamokų 1-5 klasių mokiniams laukiantiems autobusų.

3. GIMNAZIJOS VADOVŲ KVALIFIKACIJOS TOBULINIMAS:

|  |  |  |  |  |
| --- | --- | --- | --- | --- |
| Metai | Direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2015 | 6 | 4 | 5 | - |
| 2014 | 12 | 7 | 9,5 | - |

4. GIMNAZIJOS DIREKTORIAUS INICIATYVA

Kartu su mokyklos bendruomene dėjau pastangas, kad būtų akredituota vidurinio ugdymo programa.

Skatinau gimnazijos bendruomenės narius teikti informaciją apie gimnazijos veiklą rajoninėje spaudoje, gimnazijos bei rajono internetiniame puslapyje.

Subūriau gimnazijos bendruomenės komandas bendradarbiavimo sutarčių su socialiniais partneriais mokinių karjeros ugdymo, projektų vykdymo ir kitais klausimais sudarymui - su Balstogės universiteto Vilniaus filialo Ekonomikos – informatikos fakultetu, Vilniaus Gedimino technikos universitetu, Vilniaus komunalinių paslaugų mokykla, Lietuvos edukologijos universitetu**,** Lenkijos Respublikos Elko miesto draugija „Zacheusz“, Lenkijos Respublikos Vroclavo miesto fundacija „De Primario“, Lenkijos Respublikos Kielce miesto futbolo draugija. Sudariau sąlygas Lietuvos edukologijos bei Vilniaus kolegijos studentams atlikti pedagoginę praktiką. Vietos jaunimui sudarytos sąlygos sportuoti gimnazijos stadione.

Skatinau, kad gimnazijos mokiniai dalyvautų rajono, šalies, tarptautiniuose konkursuose, olimpiadose ir kituose renginiuose.

Subūriau specialistų, teikiančių pagalbą mokiniui, komandą, kurie padeda mokiniui jaustis saugiu gimnazijoje.

Siekiant išsiaiškinti gimnazijos stipriąsias bei silpnąsias puses, tėvų pageidavimus, inicijavau tėvų apklausą, kurią vykdė Gimnazijos veiklos įsivertinimo darbo grupė.

Inicijavau gimnazijos strateginio veiklos plano 2015–2017 m. vykdymo analizės atlikimą už 2015 m. ir rezultatų pristatymą bendruomenei.

Pristačiau gimnazijos veiklos įsivertinimo atskaitą gimnazijos bendruomenei, Nacionalinių mokyklų vertinimo agentūrai.

Daug dėmesio skyriau gimnazijos kabinetų edukacinių aplinkų turtinimui.

5. PEDAGOGŲ KVALIFIKACIJOS TOBULINIMAS

2014 m. – 5 ir daugiau dienų tobulino savo kvalifikaciją 67 proc. pedagogų;

2015 m. – 5 ir daugiau dienų tobulino savo kvalifikaciją 54 proc. pedagogų.

13 proc. sumažėjo pedagogų aktyviai tobulinančių savo kvalifikaciją.

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%) | Pastabos |
| 2015 | 632,00 | 632,00 | 100 % | - |
| 2014 | 592,85 | 592,85 | 100 % | - |

**Pedagogų kvalifikacijos tobulinimo formos:**

**Individualus tobulinimas** – Pradinio ugdymo mokytoja A. Fedorovič studijuoja anglų kalbos filologiją Lietuvos edukologijos universitete. Istorijos mokytojas T. Božerocki studijuoja Vilinaus universitete doktorantūroje.

**Specializuoti kursai, seminarai** – 100 proc. vadovų, mokytojų ir pagalbos mokiniui specialistų 2015 metais dalyvavo kvalifikacijos tobulinimo kursuose, seminaruose pagal mokyklos iškeltus tikslus bei uždavinius:

* *darbo su gabiais mokiniais tobulinimas* – dalyvavo 8 mokytojai;
* *ugdymo ir ugdymosi pagalbos teikimo tobulinimas -* dalyvavo 6 mokytojai;
* *šiuolaikinės pamokos vadybos tobulinimas* - dalyvavo 14 mokytojų;
* *tėvų įtraukimas į mokyklos veiklą tobulinimas -* dalyvavo 7 mokytojai;
* *dėstomo dalyko žinių tobulinimas –* dalyvavo 19 mokytojų.

**Viešoji nedarbinė veikla** - 100 proc. vadovų, mokytojų ir pagalbos mokiniui specialistų dalyvavo Olweus prevencinėje programoje; 17,6 proc. mokytojų dalyvavo respublikiniame projekte „Tautų tiltas“; 18,6 proc. mokytojų bei pagalbos mokiniui specialistų dalyvavo 1-5 klasių mokinių Vasaros poilsio stovykloje; 7,1 proc. pedagogų su mokinių grupe dalyvavo projekte „Skonio paieškos” pagal Erasmus+ programą; 15 proc. pedagogų dalyvavo projekte “Lyderių mokykla 2015“ pagal Jaunųjų lyderių programą.

6. MOKINIAI:

6.1. MOKINIŲ, BAIGUSIŲ PAGRINDINIO UGDYMO PROGRAMĄ IR ĮGIJUSIŲ PAGRINDINĮ IŠSILAVINIMĄ, SKAIČIUS:

|  |  |  |  |
| --- | --- | --- | --- |
| Metai | Mokinių, baigusių pagrindinio ugdymo programą, skaičius | Mokinių, baigusių pagrindinio ugdymo programą, procentas (%) | Pastabos |
| 2015 | 13 | 100 % | - |
| 2014 | 16 | 100 % | - |

6.2. MOKINIŲ, BAIGUSIŲ PAGRINDINIO UGDYMO PROGRAMĄ, TOLIMESNIS MOKYMASIS:

|  |  |  |  |  |  |  |
| --- | --- | --- | --- | --- | --- | --- |
| Metai | Mokinių skaičius | Tęsia mokymąsi: | Iš jų vidurinėse mokyklose ir gimnazijose | Iš jų profesinėse mokyklose | Dirba | Nesimoko ir nedirba |
| 2015 | 13 | 13 | 12 | 1 | - | - |
| 2014 | 16 | 16 | 15 | 1 | - | - |

6.3. MOKINIŲ, BAIGUSIŲ VIDURINIO UGDYMO PROGRAMĄ IR ĮGIJUSIŲJŲ VIDURINĮ IŠSILAVINIMĄ, SKAIČIUS:

|  |  |  |  |  |
| --- | --- | --- | --- | --- |
| Metai | Mokinių, baigusių vidurinio ugdymo programą, skaičius | Mokinių, įgijusių vidurinį išsilavinimą, skaičius | Mokinių, įgijusių vidurinį išsilavinimą, procentas (%) | Pastabos |
| 2015 | 14 | 14 | 100 % | - |
| 2014 | 9 | 9 | 100 % | - |

7. NEMOKAMAI MAITINAMŲ MOKINIŲ SKAIČIUS:

|  |  |  |  |
| --- | --- | --- | --- |
| Metai | Nemokamai maitinamų mokinių skaičius | Nemokamai maitinamų mokinių procentas (%) | Pastabos |
| 2015 | 50 | 37,9 % | - |
| 2014 | 47 | 36,4 % | - |

8. MOKINIŲ PAVĖŽĖJIMAS:

Gimnaziją lanko mokiniai iš Bezdonių miestelio, Ąžuolinės, Tapelių, Bliūdikalnio, Arvydų, Skersabalių, Raudondvario kaimų. Į mokyklą ir atgal mokiniai buvo pavežami reisiniu autobusu, UAB “Speclinija” mikroautobusu. Nuo 2015 metų spalio 23 d. mokiniai pavežami mokykliniu mikroautobusu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | Mokinių, gyvenančių toliau kaip 3 km nuo mokyklos, skaičius | Mokinių, gyvenančių toliau kaip 3 km nuo mokyklos, procentas (%) | Mokinių, pavežamų geltonaisiais, mokykliniais autobusais, skaičius ir (%) | | Mokinių, pavežamų kitu transportu, skaičius:  1) spec. reisais,  2) maršrutiniais autobusais,  3) kitu transportu | | | Pastabos |
| 2014 | 54 | 41,9 % | - | - | 8 | 46 | - | - |
| 2015 | 60 | 45,5 % | 13 | 9,8 % | - | 47 | - | - |

9. GIMNAZIJOS FINANSAVIMAS, TURTAS, VIDAUS BEI IŠORĖS APLINKA

Gimnazija yra išlaikoma iš Vilniaus rajono savivaldybės biudžeto lėšų, skirtų pagal asignavimų valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotą Mokinio krepšelį. 2015 metams buvo skirta 260.477 eurų Mokinio krepšeliui finansuoti. Iš to: 632,00 eurų mokytojų kvalifikacijos tobulinimui, 156,00 eurų mokinių pažintinei veiklai, 196.079,00 eurų pedagogų darbo užmokesčiui, 456,00 eurų – ryšių paslaugoms, 2414,00 eurų – spaudiniams. Vilniaus rajono savivaldybės administracijos skirtos lėšos – 52000 eurų mikroautobuso pirkimui.

Gimnazija nuo 2014 metų dalyvauja projekte „Vilniaus r. Bezdonių Julijaus Slovackio vidurinės mokyklos pastato renovavimas.“ Pagal projekto veiklos planą 2015 metais buvo modernizuota gimnazijos katilinė, šildymo sistema, pakeistos I aukšto grindys, apšiltintas pastato fasadas. Projekto lėšos: Parama Klimato kaitos specialiosios programos lėšomis – 234.094,00 eurų, Vilniaus rajono savivaldybės skirtos lėšos – 84.456,00 eurų.

Projekto „Sveikatos priežiūros paslaugų teikimo Šalčininkų raj., Vilniaus raj. ir Vilniaus miesto savivaldybių mokyklose/ ikimokyklinio ugdymo įstaigose gerinimas“ lėšomis buvo nupirktas spausdinimo aparatas, baldai bei kita įranga ir priemonės sveikatos kabinetui.

2015 metais iš sutaupytų „Darbo užmokestis ir socialinis draudimas“ 9100 eurų, „Transporto priemonės“ – 9866 eurų bei rėmėjų iš Lenkijos Respublikos 3086,12 eurų buvo nupirkti: 6 stacionarūs kompiuteriai; kuprinės su priedais pirmokams, 3 mokyklinės lentos, 12 spintų mokymo medžiagoms laikyti, 3 drabužių spintos, 7 skelbimų lentos, chemijos bei informacinių technologijų vadovėliai, 4 komplektai mokyklinių suolų biologijos kabinetui, baldų komplektas technologijų kabinetui, pakeistos I aukšto (7 vnt.) ir išėjimo durys (1 vnt.), 4 mokytojų darbo stalai, įrankiai technologijų pamokoms, nupirkti 3 daugiafunkciniai spausdintuvai pradinių klasių kabinetams, nupirktos 2 interaktyvios lentos, papildytas sportinis inventorius, nupirktos medžiagos dailės ir darbų pamokoms, garso kolonėlė, sintezatorius muzikos pamokoms, baldų komplektai mokinių poilsio zonai, mokytojų kambariui bei pagalbos mokiniui specialistų kabinetui. Modernizuota virtuvė, technologijų kabinetas, rūbinė, biblioteka, pradinių klasių kabinetai, aktų salė, administracijos patalpos.

Gimnazijoje sukurta ugdymo turiniui įgyvendinti tinkama mokymosi aplinka: įrengti matematikos ir fizikos, chemijos, muzikos ir informacinių technologijų, lenkų kalbos ir tikybos, istorijos ir geografijos, užsienio kalbų, biologijos, chemijos, matematikos ir fizikos, lietuvių kalbos, menų, pradinio ugdymo, technologijų kabinetai. Yra aktų salė, pagalbos mokiniui specialistų kabinetas, maitinimo kambarys, stadionas. Visi kabinetai, biblioteka, administracijos, mokytojų kambario kabinetai kompiuterizuoti, veikia vietinis tinklas ir internetas. Bibliotekoje įrengta 10 mokymosi darbo vietų mokinių ir mokytojų darbui, iš jų 4 darbo vietos kompiuterizuotos. Bibliotekoje, informacinių technologijų ir muzikos, pradinio ugdymo bei mokytojų kambaryje yra spausdintuvai, kopijavimo aparatai. Mokomieji kabinetai aprūpinti būtinomis organizacinėmis priemonėmis ir įrangą, mokytojai šiuolaikinėmis mokymo priemonėmis, mokiniai reikalingais vadovėliais.

10. PASIEKIMAI

Pasiekėme, kad per 2014-2015 mokslo metus 100% 12 klasės mokinių baigė vidurinio ugdymo programą bei įgijo vidurinį išsilavinimą. Nėra mokinių, nutraukusių mokymąsi, taip pat nėra mokinių, paliktų kartoti programą.

Iš 14 abiturientų – 9 tęsia mokymą: 6 mokiniai mokosi aukštosiose mokyklose; 3 - profesinėse mokyklose. Tolesnės abiturientų veiklos palyginimai:

* 2013 m. 64 proc. abiturientų tęsia mokymą;
* 2014 m. 67 proc. abiturientų tęsia mokymą;
* 2015 m. 64 proc. abiturientų tęsia mokymą.

Parengta ir įgyvendinama „Gabių mokinių ugdymo programa“. Pagal šią programą organizuotas mokinių darbų „Geriausi iš geriausių“ konkursas.

Mokytojai analizavo mokinių bandomųjų egzaminų, kontrolinių darbų, standartizuotų testų rezultatus, numatė priemones mokymosi rezultatams gerinti. 8-10 klasių mokiniai dalyvavo Nacionaliniame matematinio ir gamtamokslinio raštingumo konkurse, kurį organizavo Nacionalinis egzaminų centras. Šiuo konkursu buvo siekiama skatinti mokinius domėtis ir mokytis gamtos mokslų ir matematikos. 4 ir 8 klasės mokiniai gegužės mėnesį dalyvavo Nacionaliniame mokinių pasiekimų tyrime. Šį tyrimą, kuriuo metu buvo tiriami bendrąjį ugdymą teikiančių mokyklų mokinių pasiekimai ir nuostatos, vykdė Nacionalinis egzaminų centras.

Profesinio darbo grupė veiksmingai vykdė mokinių karjeros ugdymą. Organizavo išvykas į aukštąsias, profesines mokyklas, Karjeros savaitę. Profesinis orientavimas buvo integruotas į mokomuosius dalykus. Pasirengta vidurinio ugdymo programos akreditacijai. Mokytojai tobulino savo kompetencijas darbui su specialiųjų poreikių turinčiais mokiniais, mokiniais, turinčiais elgesio problemų. Pagerėjo mokinių pamokų lankomumas.

Vilniaus rajono Lenkų kalbos ir literatūros olimpiadoje V. Baran 11 kl. tapo laureatu, dalyvavo respublikiniame olimpiados etape. (mokytoja E. Klimaševskaja)

D. Gudanec 9 kl. laimėjo III vietą rajoninėje Fizikos olimpiadoje. (mokytoja H. Savel).

Lenkų kalbos mini olimpiadoje laimėjo: A. Kovalevsla 5 kl., J. Poševecka–6 kl., R. Kovalevski – 7 kl., D. Rauba – 9 kl. (mokytojos E. Klimaševskaja, A. Maciulevič)

Rajoninėje geografijos olimpiadoje V. Baran 11 kl. pateko tarp dešimt geriausių (mokytoja R. Urbanovič).

Žinių radijo konkurse „Sumaniausia klasė“ – 11 klasės mokiniai pateko į II turą (auklėtoja E. Karpovič).

Rajoniniame stalo teniso turnyre M. Fronska 6 kl., A. Kovalevska ir A. Kovalevskaja 5 kl. užėmė III vietą (mokytojas G. Ravdo).

D. Gudanec rajoniniame anglų kalbos konkurse laimėjo III vietą (mokytoja I. Kondratovič). D. Gudanec, IIG kl. tapo šalies lenkų kalbos raštingumo konkurso laureatu (mokytoja A. Maciulevič).

Vilniaus rajono teisinių žinių viktorinoje III-IV G kl. mokinių komanda tapo laureatais (mokytojos E. Karpovič, A. Ogar).

V. Baran, 11 kl. KTU organizuotame informatikos konkurse “IT galvosūkiai” laimėjo III vietą (mokytoja R. Dubicka).

A. Kovalevska laimėjo matematikos konkurse „Z matematyką przez świat“ (mokytoja T. Voitechovič).

Nemenčinės metodinio centro 3-4 klasių anglų kalbos konkurse D. Maciulevič užėmė II vietą (mokytoja A. Fedorovič).

**Projektinė veikla:**

Didelį dėmesį kartu su pedagogų darbo grupėmis skyrėme projektinei veiklai. 2015 metais vykdyti projektai, programos:

* vaikų vasaros poilsio socializacijos programa 1-5 klasių mokiniams, kurį finansavo Vilniaus rajono savivaldybės administracija;
* tarptautinis projektas „Lyderių mokykla 2015“ pagal Jaunųjų lyderių programą, kurį finansavo Lenkijos Respublikos Edukacijos ministerija;
* respublikinis projektas „Tautų tiltas“, kurį finansavo Lietuvos Respublikos švietimo ir mokslo ministerija, organizavo Lietuvos mokinių neformaliojo švietimo centras pagal programą „Būkime kartu“;
* prevencinės programos OLWEUS projektas „Saugios aplinkos kūrimas mokykloje“;
* projektas „Sveikatos priežiūros paslaugų teikimo Šalčininkų raj., Vilniaus raj. ir Vilniaus miesto savivaldybių mokyklose/ikimokyklinio ugdymo įstaigose gerinimas“;
* tarptautinis projektas „Skonio paieškos“ pagal Erasmus + programą;
* „Žinių radijo“ projektas „Sumaniausia klasė“;
* projektas „Keliauk – sveikai pramogauk!”;
* Pieno produktų vartojimo vaikų ir švietimo įstaigose paramos programa;
* Vaisių vartojimo skatinimo mokyklose programa.

**Gimnazija organizavo renginius Bezdonių miestelio bendruomenei:**

Sporto šventė, Žiemos šventė, Pavasario koncertas skirtas Motinos dienos progai, akcija „Padovanok Kalėdų dovanėlę, Sporto šventė, projekto „Lyderių mokykla 2015“ pristatymas.

11. GIMNAZIJOS PARTNERYSTĖS RYŠIAI

Siekiant tobulinti mokinių pasirengimą būsimai profesijai, įvairinti ugdymo procesą, skatinti mokinių bendradarbiavimą, mokinių ir mokytojų lyderystę, dalyvavimą projektuose gimnazija bendradarbiauja su: Balstogės universiteto Vilniaus filialo Ekonomikos – informatikos fakultetu, Vilniaus Gedimino technikos universitetu, Vilniaus komunalinių paslaugų mokykla, Lietuvos edukologijos universitetu, Bezdonių „Saulėtekio“ pagrindine mokykla, Buivydžių gimnazija, Bezdonių vaikų darželiu, Lenkijos Respublikos Varšuvos Vilniaus mylėtojų draugija, Lenkijos Respublikos Vroclavo miesto fundacija „de Primario“, Lenkijos Respublikos Kielce miesto futbolo draugija, Lenkijos Respublikos Elko miesto draugija „Zacheusz“, Lenkijos Respublikos Vroclavo universitetu, Vilniaus rajono psichologine ir pedagogine tarnyba, Nemenčinės nuovados policija, Vilniaus miesto savivaldybės Visuomenės sveikatos biuru, Lenkiškų mokyklų mokytojų draugija Lietuvoje „Macierz Szkolna“.

12. PROBLEMOS, REIKALINGA PAGALBA

1. Mažas mokinių skaičius.

2. Nebaigta mokyklos renovacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Vilniaus r. Bezdonių Julijaus Slovackio

Gimnazijos tarybos

2016 m. vasario 8 d. posėdžio protokolu Nr.2